**New South China Mall** (արտասանվում է *Նյու Սաութ Չայնա մոլ*, մոտավորապես թարգմանվում է «Հարավային Չինաստանի նոր առևտրի կենտրոն», չինարեն՝ 新華南MALL, փինյին՝ *Xinhuanan Mall* ), առևտրի կենտրոն Չինաստանի Դունգուան քաղաքում (Գուանդուն նահանգ), որն աշխարհում ամենամեծերից մեկն է։

Պատմություն
-----------

*South China Mall* կոչվող առևտրի կենտրոնը (անգլ. թարգմանաբար՝ «Հարավային Չինաստանի առևտրի կենտրոն») բացվել է Դունգուանի աղքատ բանվորական արվարձանում 2005 թվականին և ունի 1500 (ըստ պաշտոնական կայքի՝ 2350) վաճառակետ՝ 659․612 մ² ընդհանուր մակերեսով (բոլոր տարածքների մակերեսը 892․000 մ² է), ինչը կենտրոնը դարձնում է ընդհանուր վարձակալվող մակերեսով իր տեսակի մեջ ամենամեծ օբյեկտը։

Սակայն կենտրոնի գործունեության առաջին չորս տարիների ընթացքում գործել է վաճառակետերի 1%-ից պակաս, իսկ գոյության առաջին տասնամյակի վերջում՝ ոչ ավելի, քան 10%-ը, ինչի արդյունքում *South China Mall*-ը դասվել է «մեռած առևտրի կենտրոնների» շարքին։ 2007 թվականի սեպտեմբերին կենտրոնի անվանն ավելացվել է *New* բառը (անգլ. թարգմանաբար՝ «նոր»)։ Շենքը հինգհարկանի է, նրա կառուցման արժեքը եղել է 1,3 միլիարդ ԱՄՆ դոլար։

Շենքը կառուցվել է նախկին վարելահողերի վրա, նախագծի պատվիրատուն և առաջին սեփականատերը միլիոնատեր Հու Գույճունն է (Ալեքս Հու)։ 2006 թվականի դեկտեմբերին կենտրոնը վաճառվել է *Founder Group*-ին։ Կենտրոնը բաժանված է յոթ գոտիների, որոնք ոճավորված են որպես Ամստերդամ, Փարիզ, Հռոմ, Վենետիկ, Եգիպտոս, Կարիբներ և Կալիֆոռնիա։ Խանութի տեսարժան վայրերն են 25-մետրանոց փարիզյան Հաղթական կամարը, եգիպտական սֆինքսը, Վենետիկի Սուրբ Մարկոսի տաճարի զանգակատան փոքրացված կրկնօրինակը, 2,1 կիլոմետր ընդհանուր երկարությամբ գոնդոլներով ջրանցքերը, 553-մետրանոց ամերիկյան ոլորաններ ատրակցիոնը, *Ընկնող աշտարակ* տեսակի ատրակցիոնը, շատրվանը։

Առևտրի կենտրոնն արվեստում
-------------------------

2009 թվականին ամերիկացի կինոռեժիսոր Սեմ Գրինը նկարահանել է «Ուտոպիան չորս շարժումներում» վավերագրական ֆիլմը, որի մի մասը նվիրված է *New South China Mall*-ին։

Պատկերասրահ
-----------

* Հաղթական կամարՀաղթական կամար
* Վենետիկյան ջրանցքերՎենետիկյան ջրանցքեր
* Ամերիկյան ոլորաններԱմերիկյան ոլորաններ
* Ընկնող աշտարակԸնկնող աշտարակ
* Դատարկ վաճառատարածքներԴատարկ վաճառատարածքներ
* Դատարկ վաճառակետերԴատարկ վաճառակետեր

Ծանոթագրություններ
------------------

1. ↑  Welcome to the loneliest shopping mall in the world(անգլ.) на сайте *metro.co.uk*, 28 октября 2009
2. 1 2 3 4  *Джоан Ниландер.* Chinese «ghost mall» back from the dead?(անգլ.) на сайте *cnn.com*, 28 апреля 2015
3. ↑  *Майкл Донохью.* The South China Mall of misfortune(անգլ.) на сайте *thenational.ae*, 12 июня 2008
4. ↑  *Мэттью Бенджамин, Нипа Пибоонтанасават.* China’s mall glut reflects an unbalanced economy(անգլ.) на сайте *nytimes.com*, 17 апреля 2007
5. ↑  *Том Ван Райпер.* World’s 10 Largest Shopping Malls(անգլ.) на сайте *forbes.com*, 9 января 2007
6. ↑  The Not-So-Great Mall of China: Welcome to the world’s largest (and loneliest) shopping centre(անգլ.) на сайте *dailymail.co.uk*, 29 октября 2009
7. ↑  华南MALL"变脸"突围 昨起变更为新华南MALL·生活城 Archived 2011-07-20 at the Wayback Machine.(չին.) на сайте *southcn.com*, 20 сентября 2007
8. 1 2  *Дэвид Барбоза.* China, New Land of Shoppers, Builds Malls on Gigantic Scale(անգլ.) на сайте *nytimes.com*, 25 мая 2005
9. ↑  Utopia in Four Movements(անգլ.) ֆիլմը Internet Movie Database կայքում
10. ↑  Utopia, Part 3: The World’s Largest Shopping Mall(անգլ.) Public Broadcasting Service կայքում
11. ↑  Utopia, Part 3: The World’s Largest Shopping Mall(անգլերեն) samgreen.to կայքում